നെല്ല് സഹകരണ സംഘമായി ആസ്ഥാനം കോട്ടയം തിരുവനന്തപുരം: സംസ്ഥാനത്തെ നെല്ല് കര്ഷകരുടെ സംഭരണ വിപണന പ്രശ്നങ്ങള് പരിഹരിക്കുന്നതിനു സ്ഥാപിക്കുന്ന കേരള പാഡി പ്ര?ക്യുര്മെന്റ് പ്രോസസിങ് ആന്ഡ് മാര്ക്കറ്റിങ് സഹകരണ സംഘം കെ.എ.പി.സി.ഒ.എസ.് നിലവില് വന്നു. കര്ഷകരില്നിന്നു ന്യായവിലക്ക് നെല്ല് സംഭരിച്ച് അരിയാക്കി വിപണനം നടത്തുന്നതിനാണു സഹകരണ സംഘം. പാലക്കാട് ജില്ലയില് സമാനമായ സഹകരണ സംഘം നിലവിലുണ്ട്. സഹകരണ സംഘത്തിന്റെ ഭാഗമായി നെല്ല സംസ്കരിച്ച് അരിയാക്കി മാറ്റുന്നതിനുള്ള മില്ലും സ്ഥാപിക്കും. പാലക്കാട് ജില്ല ഒഴികെയുള്ള 13 ജില്ലകള് സഹകരണ സംഘത്തിന്റെ പ്രവര്ത്തന പരിധിയിലാണ്. കുട്ടനാട്ടിലും അപ്പര് കുട്ടനാട്ടിലുമാണു റൈസ് മില്ലുകള് സ്ഥാപിക്കുക. കര്ഷകരില്നിന്നു വിപണി വിലയ്ക്ക് നെല്ല് സംഭരിച്ച് അരിയാക്കി വിപണനം ചെയ്യുകയാണു ലക്ഷ്യം. നെല് കൃഷി വ്യാപിപ്പിക്കുന്നതിനുള്ള പദ്ധതികളും സഹകരണ സംഘം വഴി നടപ്പാക്കും. കേരളത്തിന്റെ തനത് ഉല്പ്പന്നമായി അരി വിപണനം ചെയ്യും. സര്ക്കാര്, അര്ധ സര്ക്കാര് സ്ഥാപനങ്ങള് വഴിയും സ്വകാര്യ മേഖലയിലും ഓണ്ലൈന് വഴിയുമായിരിക്കും വില്പ്പന നടത്തുക. ഉല്പ്പന്നങ്ങള് മികച്ച വില ഉറപ്പു വരുത്തുന്നതു വഴി നെല് കര്ഷകര്ക്ക് ലാഭകരമായി കൃഷി വ്യാപിപ്പിക്കുന്നതിനുള്ള നടപടിയാണ് സ്വീകരിക്കുന്നത്. സംസ്ഥാന സര്ക്കാര് പ്രഖ്യാപിച്ച നൂറുദിന കര്മ്മ പരിപാടിയുടെ ഭാഗമായാണ് നെല് കര്ഷകസംഘം രൂപീകരിച്ച് അരി മില്ലുകള് സ്ഥാപിക്കുമെന്നു പ്രഖ്യാപിച്ചിരുന്നത്. കോട്ടയം ജില്ലയാണ് ആസ്ഥാനം. ജില്ലയിലെ 26 പ്രാഥമിക കാര്ഷിക വായ്പാ സഹകരണ സംഘങ്ങള് അംഗങ്ങളായ കെ.എ.പി.സി.ഒ.എസിന്റെ ഓഹരി മൂലധനം 310 കോടി രൂപയാണ്. കാര്ഷിക മേഖലയില് വലിയ മാറ്റങ്ങള്ക്ക് പുതിയ സഹകരണ സംഘം വഴിയൊരുക്കുമെന്ന് മന്ത്രി വി.എന്. വാസവന് പറഞ്ഞു.